Diari Oficial de la Generalitat Valenciana


Sumari del DOGV 3538, del 14-07-1999 (1999/5918)

ACORD de 25 de maig de 1999, de la Comissió Territorial d'Urbanisme de Castelló, relatiu a la modificació puntual número 10 del Pla General d'Ordenació Urbana de Segorbe.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5918


Data del document
:   25-05-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Segorbe
    * pla d'urbanisme

ACORD de 25 de maig de 1999, de la Comissió Territorial d'Urbanisme de Castelló, relatiu a la modificació puntual número 10 del Pla General d'Ordenació Urbana de Segorbe. [1999/S5918]
  
«Vist l'expedient relatiu a la modificació puntual número 10 del Pla General d'Ordenació Urbana de Segorbe, i de conformitat amb els següents:
  
Antecedents
  
Primer
  
El Ple de l'Ajuntament, en sessió celebrada el 2 de juny de 1998, va acordar aprovar inicialment la modificació puntual número 10 del Pla General, així com el seu sotmetiment a exposició pública, la qual es va produir mitjançant edictes inserits en el Butlletí Oficial de la Província de Castelló número 17, de 9 de febrer de 1999, en el periòdic Mediterráneo de 12 de febrer de 1999 i en el Diari Oficial de la Generalitat Valenciana número 3.433, de 26 de febrer de 1999, sense que durant el preceptiu termini es produïra cap al·legació. Amb data 13 d'abril de 1999 va ser aprovada provisionalment la documentació, i es va remetre a aquest Servei Territorial d'Urbanisme el 26 d'abril de 1999 per a l'aprovació definitiva.
  
Segon
  
La documentació aportada consisteix en memòria informativa i justificativa, plans de situació, plans d'estat actual, plans d'estat superposat i pla de modificació proposada relatius al número 7 d'altures de l'edificació, alineacions i rasants i número 11 de zonificació, així com pla número 17 d'unitats d'actuació.
  
Tercer
  
L'objecte de la modificació puntual és l'obertura d'un vial en una illa inclosa en la UA-12, que uneix l'avinguda d'Espanya i el carrer de Navarro Reverter.
  
La superfície total de l'illa és de 7.115,42 m² dels quals 774,23 m² queden fora de la unitat d'execució i ja estan construïts, i són els altres 6.341.22 m² els afectats per aquesta modificació.
  
L'obertura del vial comporta un augment de la cessió de sòl dotacional viari en 684.73 m², i es manté el sostre edificable inicialment previst.
  
Fonaments de dret
  
Primer
  
La tramitació de la modificació ha estat correcta, de conformitat amb el que estableix l'article 38 i concordants de la Llei 6/1994, de 15 de novembre, Reguladora de l'Activitat Urbanística (a partir d'ara LRAU).
  
Segon
  
La documentació està completa, de conformitat amb el que disposa l'article 27 de la LRAU.
  
Tercer
  
La modificació que ens ocupa, en obrir un nou vial públic sobre terrenys susceptibles d'edificació privada, comporta un canvi de qualificació urbanística dins del sòl urbà subjecte a posterior desenvolupament de la unitat d'execució que s'hi preveu. En els termes que es planteja és innecessari justificar el compliment del que disposa l'article 55.3 i 19 de la LRAU ja que no es produeix cap augment en l'aprofitament lucratiu privat, per això no és necessari adoptar cap mesura compensatòria.
  
Quart
  
La modificació es redacta en criteris de racionalitat, sense que s'advertesca cap impediment a l'obertura del citat vial, i més quan soluciona els problemes que sorgien amb l'excessiva profunditat de l'illa, per la qual cosa des de l'exercici autonòmic de les comeses enumerades en l'article 40.1 de la LRAU, no hi ha cap obstacle a la seua aprovació definitiva.
  
Cinquè
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, el sotssecretari, d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta amb el dictamen previ de la Comissió Territorial d'Urbanisme que en el cas de municipis de menys de 50.000 habitants, com és el cas de Segorbe, tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme,
  
ACORDA
  
Aprovar definitivament la modificació puntual número 10 del Pla General de Segorbe, en l'obertura de vial en l'illa entre l'avinguda d'Espanya i el carrer de Navarro Reverter.
  
Contra aquest acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.»
  
Castelló de la Plana, 25 de maig de 1999.- El secretari de la Comissió Territorial d'Urbanisme: Fernando Renau Faubell.